༄། ། ཡོངས་ཀྱི་དགེ་བཤེས་ཆེན་པོ་མཁན་པོ་དམྱལ་གྱི་འདུལ་བའི་ཞུས་ལན། །  མགོན་པོ་ཐམས་ཅད་མཁྱེན་པ་ལ་ཕྱག་འཚལ་ལོ། ། སོ་སོར་ཐར་པ་རྒྱལ་བའི་བཀའ་ཡང་དག་པ་འདི་ལ། འདུལ་བ་ལ་བསྟོད་པའི་སྦྱོར་བའི་ཆོས་དང་། ལྟུང་བ་སྡེ་ལྔ་རྩོད་པ་ཞི་བར་བྱ་བ། སངས་རྒྱས་རབས་བདུན་གྱི་གསོ་སྦྱོང་དངོས་གཞི་དང་། བཏོན་པའམ་བསྒྲུབས་པའི་འབྲས་བུ་ཐུབ་དབང་གོ་འཕང་ཐོབ་པར་བསྔོ་བ་རྗེས་དང་རྣམ་པ་གསུམ་དུ་གནས་པ་ལས། སྡེ་ལྔ་སྤྱི་ལས་བསླབ་པ་འཆའ་བར་སྙད་ཀ་གླེང་གཞི་རྣམ་པར་བཞག་པ་དང་། དགག་བྱ་ཉེས་དམིགས་ལྟུང་བའི་ངོ་ཏི་ཡན་ལག་རྩི་བ་རྣམ་པ་བཞིས་འཆད་པ་ལས། གླེང་གཞི་རྣམ་པར་བཞག་པ་ནི། སྟོན་པ་སངས་རྒྱས་བཅོམ་ལྡན་འདས་གནས་འདི་ན་བཞུགས་པའི་དུས་སུ། རྟེན་གྱི་གང་ཟག་འདི་ལ་དགེ་འདུན་བསྡུ་བ་མཛད་ནས། འདི་ལ་ཉེས་པ་བྱུང་བ་ལས། ཁྱོད་ཀྱིས་ཚུལ་མ་ཡིན་པ་འདི་འདྲ་བ་བྱས་པ་བདེན་ནམ་ཞེས་རྨེད་པ་དྲིས་པ་དང་། བྱས་སོ་ཞེས་ཞུས་པ་དང་། མི་བྱ་བར་བཅས་པ་དང་། དེ་རྒྱ་ཆེར་རྣམ་པར་བཤད་པ་དང་། རྣམ་པ་ལྔས་རྣམ་པར་གཏན་ལ་ཕབ་པ་ནི་གླེང་གཞི་རྣམ་པར་བཞག་པའོ། ། དགག་བྱ་ཉེས་དམིགས་རྣམ་པ་གཉིས་གཅིག་ཏུ་བརྗོད་པ་ལས། དགག་བྱ་ཉོན་མོངས་པ་རྣམ་པ་གསུམ་ལྟུང་བ་སྡེ་ལྔར་བཞག་པ་ལས། ཕམ་པ་ལ་མཚོན་ན་འདོད་ཆགས་དང་། ཞེ་སྡང་དང་། གཏི་མུག་རྣམ་པ་གསུམ་སྟེ། ནང་སེམས་ཅན་ལ་ཆགས་པ་མཐར་ཐུག་པ་མི་ཚངས་པར་སྤྱོད་པ། ཕྱི་ཡུལ་ལ་ཆགས་པ་རླབས་པོ་ཆེ་རྐུ་བ། ཞེ་སྡང་མཐར་ཐུག་པ་མི་གསོད་པ། གཏི་མུག་མཐར་ཐུག་པ་མི་ཆོས་བླ་མར་གྱུར་པའི་རྫུན་ཏེ། ལྟུང་བ་སྡེ་ལྔ་མཐའ་དག་ལ་དེ་ལྟར་ཤེས་པར་བྱ་བ་ནི། དགག་བྱ་ཉོན་མོངས་པ་དུག་གསུམ་གྱི་རྗེས་སུ་འབྲངས་པའི་ལས་དང་བཅས་པ་དགག་པའོ། ། ཉོན་མོངས་པ་དེའི་ལས་མཐར་ཐུག་པ་བྱས་པས་ནི། ལས་དང་ལམ་ལ་སྒྲིབ་པ་དང་། ངན་སོང་གསུམ་དུ་ལྟུང་བ་དང་། གཞན་དག་མ་དད་པར་འགྱུར་བའོ། ། ཞེས་འདུལ་བ་འཛིན་པ་མཁས་པ་རྣམས་ཀྱིས་བསྡུས་ནས་གསུངས་པ་ལ། གཤིས་སམ་བབས་ཀྱི་དབང་དུ་བྱས་ནས། རྒྱུ་ཉོན་མོངས་པ་དང་ལས་ཀྱི་འབྲས་བུ་རྣམ་པར་སྨིན་པ་སྡུག་བསྔལ་འབྱུང་བ་ནི། ཐུབ་པ་ཆེན་པོས་བདེན་པ་རྣམ་པ་བཞི་གསུངས་པ་ལས། འཁོར་བ་རྒྱུ་འབྲས་འབའ་ཞིག་ཡིན་པས་བཀག་པ་ཡེ་བཀག་པ་ཡིན་ནོ་ཞེས་རྣལ་འབྱོར་པ་དག་ཟེར་རོ། ། ལྟུང་བའི་ངོ་ཏི་ནི་སྡེ་ལྔ་ཐ་དད་པ་ལས། ཉོན་མོངས་པ་ཆེ་འབྲིང་རྣམ་པ་གསུམ་འདི་དང་འདིའོ་ཞེས་ཕམ་པ་ནས་ཉེས་བྱས་ཀྱི་བར་དག་ཡིན་ནོ། ། དེ་རྫོགས་པར་བྱེད་པ་ལ་ཡན་ལག་རྣམ་པ་བཞི་རྫོགས་པར་སྡེ་སྣོད་གསུམ་ལེགས་པར་འཛིན་པ་མཁས་པ་ཐམས་ཅད་ཀྱིས་བཞེད་པ་ཡིན་ཏེ། དེ་ཡང་གཞིའི་ཡན་ལག་ལྟུང་བར་བྱ་བའི་གཞི་གང་ཡིན་པ་དེ་དང་། ལྟུང་བར་བྱེད་པ་བསམ་པ་འདུ་ཤེས་དང་། ཀུན་སློང་ངམ། ཀུན་སློང་དང་འདུ་ཤེས་སུ་ཡང་རུང་སྟེ། གཅིག་ཏུ་བྱས་པས་བསམ་པའི་ཡན་ལག་ཉོན་མོངས་པ་དང་། བསམ་པ་དེས་ཀུན་ནས་བསླང་བའི་ཚོགས་སྡུད་པ་དང་། མཐར་ཐུག་གི་ཡན་ལག་བྱས་པ་མཐར་ཐུག་པས་སྙིང་ཚིམ་པའོ། ། འདི་ཡང་ཉོན་མོངས་པ་མཐར་ཐུག་པ་སྤྱད་པ་རྫོགས་པ་ཞིག་ལ་ཤིན་ཏུ་གཅེས་པའི་ཕྱིར། ཤིང་རྟའི་ཡན་ལག་ལྟར་ལུས་འགྲུབ་པར་བྱེད་པ་ཡན་ལག་རྩིས་པ་ཡིན་ཏེ། ལྟུང་བ་དེ་ལས་ལྟུང་མེད་དུ་འགྱུར་བ་ནི་མི་སྲིད་པ་ཁོ་ནའོ། ། དེ་ལྟར་རྒྱུ་ལས་དང་ཉོན་མོངས་པ་བཟློག་པ་ལས་འབྲས་བུ་སྡུག་བསྔལ་མི་འབྱུང་བའི་ཕྱིར་ན། ཉོན་མོངས་པའི་རྗེས་སུ་འབྲངས་པའི་ལས་ཆེ་འབྲིང་རྣམ་པ་གསུམ་པོ་གང་ཡིན་ཡང་ལས་ཀྱི་འབྲས་བུ་རྣམ་པར་སྨིན་པ་འབྱུང་བ་བསླུ་བ་མེད་པའི་ཚུལ། དགྲ་བཅོམ་པ་ནག་པོ་བྱ་རོག་ཞར་མ་འདྲ་ཞེས་སྨྲས་པས། བུ་མོ་ཁྲིད་དེ་བཅོམ་ལྡན་འདས་ལ་འདིས་ནི་ཞེ་སྡང་གིས་ནི་སྨྲས་པ་མེད། སྐྱེ་བ་ལྔ་བརྒྱར་བྱ་རོག་ཞར་མར་སྐྱེ་ཞེས་མི་གསུང་བར་ཞུ་ཞེས་བཟོད་པར་གསོལ་བ་ལས། སྲིང་མོ་ཞེ་སྡང་གིས་ཀུན་ནས་བསླངས་ན་ལྟ་དམྱལ་བར་སྐྱེ་སྟེ། སྐྱེ་བ་ལྔ་བརྒྱར་དུད་འགྲོའི་སྐྱེ་གནས་སུ་སྐྱེ་བར་དབུ་བསྙུང་བཞེས་པ་ལྟ་བུ་སྟེ། ཐམས་ཅད་མཁྱེན་པས་བབས་མཁྱེན་པས་ན། རྒྱུ་ལས་དང་ཉོན་མོངས་པ་ལས་འབྲས་བུ་སྡུག་བསྔལ་གྱི་ཕུང་པོར་འབྱུང་བ་ནི། དགེ་སློང་རྣམས་སམ། རྒྱལ་བའི་སྲས་རྣམས་སམ། སེམས་ཅན་ཐམས་ཅད་ལ་བཀག་པ་ཡེ་བཀགཤིན་ཏུ་བཀགརྣམ་པར་བཀག་པ་ནི་ཡེ་བཀག་པའོ། ། དེ་ལ་བསྒྲུབ་པར་བྱ་བ་རྒྱུ་ལས་དང་ཉོན་མོངས་པ་འགོག་པར་བྱེད་པའི་ཐབས། བཅོམ་ལྡན་འདས་ཀྱིས་འདོད་ཆགས་འདོད་ཆགས་དང་བྲལ་བར་བྱ་བ་དང་། ཞེ་སྡང་འདོད་ཆགས་དང་བྲལ་བ་དང་། གཏི་མུག་འདོད་ཆགས་དང་བྲལ་བའི་ཕྱིར་ཆོས་བསྟན་པ་ལ་སེམས་རྣམ་པར་གྲོལ་བ་དང་། ཤེས་རབ་རྣམ་པར་གྲོལ་བ་ལམ་འཕགས་པའི་བདེན་པ་ལས། འགོག་པ་འཕགས་པའི་བདེན་པ་གཉིས་ཏེ། རྒྱུ་ལས་དང་ཉོན་མོངས་པ་འགགས་ཙམ་ཉན་ཐོས་དང་རང་སངས་རྒྱས་ཀྱི་འགོག་པ་དང་། ཤེས་བྱའི་སྒྲིབ་པ་ཤིན་ཏུ་ཕྲ་བ་འགགས་པ། སངས་རྒྱས་ཉག་གཅིག་དང་རྣམ་པ་གཉིས་ཏེ། འདིར་ཤེས་བྱའི་སྒྲིབ་པ་དང་བྲལ་བའི་བྲལ་འབྲས། སྟོབས་བཅུ་དང་། མི་འཇིགས་པ་བཞི་དང་། མ་འདྲེས་པའི་ཆོས་བཅོ་བརྒྱད་ཡིན་པར་ནི། ཐེག་པ་ཆེན་པོ་བླ་ན་མེད་པའི་ཐེག་པར་བཞེད་པ་འདུལ་བ་ལུང་ནས་ཀྱང་། སྟོབས་བཅུ་ཏིང་འཛིན་ཡེ་ཤེས་མཆེ་བ་ཅན། ། སྟོན་པ་གླང་པོ་དེ་ལ་ཕྱག་འཚལ་ལོ། ། ཞེས་གསུངས་སོ། ། གང་ཞིག་སྤངས་དང་ཡེ་ཤེས་ཕུན་ཚོགས་པས། ། དུས་གསུམ་འཁོར་འདས་ཤེས་བྱ་མ་ལུས་ཀུན། ། སྐད་ཅིག་ཉིད་ལ་མངོན་སུམ་མཁྱེན་གྱུར་པའི། ། ཀུན་མཁྱེན་རྒྱལ་པོ་རིན་པོ་ཆེ་ལ་འདུད། ། ལེགས་པར་གསུངས་པའི་ཆོས་ལ་བསླབ་པའི་གཞི། ། ཁྱད་པར་འཕགས་ཤིང་ཐུན་མོང་མ་ཡིན་པ། ། ངོ་མཚར་རྨད་དུ་བྱུང་བ་གསུངས་པ་ལས། ། ཐེ་ཚོམ་ཅུང་ཟད་སྐྱེས་པ་བསལ་བར་ཞུ། ། དེ་ལ་རྗེ་རིན་པོ་ཆེ་ཡི་ཞལ་སྔ་ནས། ལེགས་པར་གསུངས་པའི་ཆོས་འདུལ་བའི་བརྗོད་བྱ་བདེན་པ་བཞིར་ངེས་ཞེས་གསུངས་པ་ནི་ཤིན་ཏུ་ངོ་མཚར་ལ་བཤད་པར་ཡང་རྔོ་ཐོག་མོད་ཀྱི། འོན་ཀྱང་དཀྱུས་ཀྱི་ས་བཅད་པ་ནི་ཅུང་ཟད་དཀའ་བར་བྱུང་ཞེས་ཞུས་པ་དང་། བདེན་པ་བཞིར་བཤད་པའི་རྔོ་ཐོག་པ་ཤིན་ཏུ་ཐུགས་ལ་བཏགས། དཀྱུས་ཀྱི་ས་བཅད་པ་ནི་རྒྱུ་ཉོན་མོངས་པ་གསུམ་ལས་ལས་འབྱུང་བས། དེས་སྡུག་བསྔལ་བསྐྱེད་པ་མཐའ་དག་སྤང་བར་གསུངས་པ་ལྟུང་བ་སྡེ་ལྔ་དང་། དགག་པའི་བསླབ་པ་མཐའ་དག་རྒྱུ་ཀུན་འབྱུང་གི་བདེན་པ་ཡིན་པ་དང་། ལས་དེའི་འབྲས་བུ་རྣམ་པར་སྨིན་པ་ཐོག་མ་དང་། བར། མཐའ་མར་མི་དགེ་བའི་སྡུག་བསྔལ་བར་འགྱུར་བ་འབྲས་བུ་སྡུག་བསྔལ་གྱི་བདེན་པ་དང་། རྒྱུ་ལས་དང་ཉོན་མོངས་པ་ལས་འདོད་ཅིང་ཆགས་པ་སྤངས་པས་ཏིང་ངེ་འཛིན་དང་ཤེས་རབ་སྐྱེ་བ་ལམ་གྱི་བདེན་པ་དང་། ལམ་དེ་ཉམས་སུ་བླངས་པ་ལས་འགོག་པ་བྱང་ཆུབ་གསུམ་ཐོབ་པར་བསྟན་པ་ནི། ས་བཅད་པ་ཤིན་ཏུ་ཡང་སླ་བ་ལགས་གསུངས། ཡང་བསླབ་པ་ནི་དགག་པ་སྒྲུབ་པ་གཉིས་སུ་ངེས་ཞེས་གསུངས་པ་ཡང་ལེགས་པ་ལ། ཅི་དགར་འཇུག་པ་གནང་བའི་བསླབ་པ་ཡང་ཡོད་སྲིད་དམ་སྙམ་པར་བྱུང་ན་ཞེས་ཞུས་པ་ལས། འདི་ཡང་ཉོན་མོངས་པ་གསུམ་གྱི་རྗེས་སུ་འབྲངས་ནས། དཀོན་མཆོག་གསུམ་གྱི་དཀོར་ལ་བརླམ་ཞིང་ལོངས་སྤྱོད་པ་དང་། སྤྱོད་པར་འགྱུར་བ་བཀག་པ་ནི་རྒན་ཞུགས་རང་རྟགས་འཛིན་པ་ལྟ་བུ་མ་གནང་བ་དང་། ཉོན་མོངས་པ་གསུམ་དང་བྲལ་བའི་བསླབ་པའམ་བྱ་བ་ནི་ཐར་པ་ཐམས་ཅད་མཁྱེན་པའི་སྙིང་པོ་ཡིན་པས། ཤིན་ཏུ་ཡང་ཡོད་དེ། སེམས་ཅན་ཆེན་པོ་བཞི་དང་། རང་སངས་རྒྱས་ལྟ་བུར་དགོངས་འཚལ་གསུངས། དགེ་བ་གཤིས་ཀྱིས་དགེ་ལ། མི་དགེ་བ་གཤིས་ཀྱིས་མི་དགེ་ཞིང་རང་བཞིན་གང་ན་ཡོད་པ་ན་བཅས་པ་ཡོད་ལ། བཅས་པ་གང་ན་ཡོད་པ་ན་རང་བཞིན་ཡོད་ཅེས་གསུངས་པ་ཡང་ཤིན་ཏུ་ལེགས་པར་གསུངས་པ་ལགས་མོད་ཀྱི། འོན་ཀྱང་ཞིབ་ཏུ་དཔྱད་ན་ལུང་གཏམ་གྱི་གཞི་ལས། ལུང་མ་བསྟན་པ་ནི་ཀུན་ནས་བསླང་བ་དང་། ངོ་བོ་ལུང་དུ་མ་བསྟན་པ་དང་། རྣམ་པར་སྨིན་པར་མི་འགྱུར་བའི་ནོངས་པ་ཡོད་པར་གསུངས་པ་ཇི་ལྟར་ལགས་ཞེས་ཞུས་པ་དང་། ལུང་དུ་མ་བསྟན་པ་ནི་དགེ་བར་ལུང་དུ་མ་བསྟན་པ་སྟེ། ཉམས་པ་མེད་པའི་དགེ་བ་བསྒྲུབ་བྱ་ཡིན་པའི་ཕྱིར། སྟོན་པས་གསུངས་པ་ངོ་མཚར་ཏེ་རྨད་དུ་བྱུང་བའོ་གསུངས། ཡང་རང་གཞན་གྱི་ཚུལ་ཁྲིམས་དང་། སྲོག་དང་ཡོན་ཏན་རིན་པོ་ཆེའི་བར་དུ་བར་ཆད་ཀྱི་རྐྱེན་ལ་སོགས་པ་གནང་བར་གསུངས་པ་ཡང་ཇི་ལྟར་འགྱུར་སྙམ་ན་ཞེས་ཞུས་པ་དང་། རང་གཞན་གྱི་ཚུལ་ཁྲིམས་དང་། ཡོན་ཏན་རིན་པོ་ཆེ་སྐྱེ་བའི་བར་ཆད་ཀྱི་རྐྱེན་ནི། ཉོན་མོངས་པ་དང་ལས་ཡིན་པས་དེ་དང་འབྲལ་བ་ལ་ནི་གནང་བ་ཉིད་ཡིན་པའོ། ། སྲོག་གི་བར་ཆད་ནི་དཔྱད་འཚལ་བ་ཉིད་དེ། ཆུ་ཚགས་ཀྱི་གླེང་གཞི་དང་། སྲོག་དང་བྲལ་ཞིང་ཤི་བ་ནི་བླ་ཡི། ཚུལ་ཁྲིམས་ཉམས་ཤིང་ཞིག་པ་ནི་དེ་ལྟ་མ་ཡིན་པར་གསུངས་པས་སོ་གསུངས། འགྲོ་བ་ཐམས་ཅད་ལ་བཅས་པས་ཁྱབ་ན། དུད་འགྲོ་ཕལ་ཆེ་བ་ལ་དགེ་བའི་སེམས་ནི་མི་སྲིད་པའི་ཚུལ་གྱིས། ཤིན་ཏུ་ཡང་སྐྱེ་དཀའ་ལ། བཅས་པའི་སྡིག་པ་ཇི་བཞིན་དུ་འབྱུང་ན་ངན་སོང་ལས་ཐར་བར་ཇི་ལྟར་འགྱུར་སྙམ་ན་ཞེས་ཞུས་པ་དང་། དེ་ལ་དུད་འགྲོའི་སྐྱེ་གནས་པས། ཚུལ་ཁྲིམས་ཉམས་ཤིང་ཞིག་པ་ནི་སྐྱེ་བ་འབུམ་ཕྲག་བརྒྱའི་བར་དུ་རིགས་དང་བྲལ་ཞིང་བདེ་བ་སྤངས་ཏེ་ངན་སོང་གསུམ་དུ་ལྟུང་བར་གསུངས་ན། གཞན་ལྟ་སྨོས་ཀྱང་ཅི་དགོས་དགོངས་འཚལ་གསུངས། ཡང་ལུང་ལས་སྨྱོན་པ་དང་། ལས་དང་པོ་པ་ལ་ལྟུང་བ་མེད་དེ་ཞེས་གསུངས་པས། ཁྱིམ་པའམ། འགྲོ་བ་གཞན་ལ་བཅས་པ་མ་མཛད་དམ་སྙམ་པ་དང་། དེ་དག་ལ་ལྡོག་འཇུག་བྱེད་པའི་དགོས་པ་ཡང་མ་མཆིས་སམ་སྙམ་པའི་ཐེ་ཚོམ་ཅུང་ཟད་སྐྱེས་ན་ཞེས་ཞུས་པ་དང་། སྨྱོན་པ་ལ་སོགས་པ་གསུམ་ནི་བསམ་པ་ལ་སྨྱོས་པར་བྱས་ལ་ཉོན་མོངས་པ་སྤྱད་དོ་སྙམ་པའི་བསམ་པ་མེད་པ་དང་། བསམ་པ་དེའི་རྗེས་སུ་འབྲངས་བའི་ལས་མཐར་མ་ཐུག་པས་གསོར་རུང་བ་ཙམ་དུ་དགོངས་པ་དང་། འདི་འདྲ་བ་དགེ་འདུན་གྱིས་མ་བསྐྱངས་ན་གཞན་མ་དད་པར་འགྱུར་བ་ལ་སོགས་པ་དང་། དགེ་འདུན་རང་ལ་ཡང་ནོངས་པར་འགྱུར་བའི་བསམ་པ་བྱུང་ན། ཉེས་པ་ཤིན་ཏུ་ཆེ་བར་འབྱུང་བའི་ཆེད་དུ་གསུངས་ཏེ། མདོར་ན་ལྷུང་ཟིན་པ་དང་འདྲ་དགེ་འདུན་གྱིས་འབྱིན་པ་ཙམ་ལ་དགོངས་པའོ། ། ལས་དང་པོ་པ་ལ་ལྟུང་བ་མེད་དོ་ཞེས་གསུངས་པ་ནི། ལྟུང་བ་ཞེས་བྱ་བ་ནི་ངན་སོང་གསུམ་དུ་ལྟུང་བའི་དོན་གྱིས་ན་ལྟུང་བ་མེད་པ་ལགས་སམ། ཉོན་མོངས་པས་གཡེན་སྤྱོས་པའི་བྱ་བ་དང་བྱེད་པ་ཉུང་བ་ལགས་སམ། འཕགས་པའི་དགེ་འདུན་རྣམས་ཀྱི་ལས་བགོ་སྐལ་ལ་དབང་བ་ལགས་སམ། བྱང་ཆུབ་རྣམ་པ་གསུམ་གྱི་ལམ་གྱི་བར་ཆད་དུ་མི་འགྱུར་བ་ལགས་སམ། ལྷ་དང་བཅས་པའི་འཇིག་རྟེན་ཐམས་ཅད་མ་དད་ཅིང་སྨོན་པར་མི་འགྱུར་བས་བཅས་པ་མཛད་ཀྱི་བར་དུ་འདི་རྣམས་མི་འབྱུང་བ་ལགས་སམ། འོན་ཏེ་འབྱུང་བ་ལགས་སམ་ཞེས་སྟོན་པ་ཉིད་ལ་འདྲི་བར་བྱ་བ་ཁོ་ན་ཏེ། འདི་ལ་ནི་དགོངས་པ་བླང་རྒྱུ་མི་འདུག་པས་འགྲོ་བ་རིགས་དྲུག་གི་བདེ་བ་དང་སྡུག་བསྔལ། གནས་སྐབས་དང་མཐར་ཐུག་ཏུ་གསུངས་པ་ཐམས་ཅད་དགེ་སློང་ལ་སོགས་པ་དགག་སྒྲུབ་ཀྱི་བསླབ་པར་བཅས་པའི་ཕྱིར་དང་། སྟོན་པ་ཐམས་ཅད་མཁྱེན་པ་འཇིག་རྟེན་དུ་བྱོན་པའི་དགོས་པ་བསམ་རིགས་སོ། ཁྱིམ་པའམ་འགྲོ་བ་གཞན་ལ་བཅས་པར་མི་འགྱུར་ན་ནི། ཡོངས་སུ་གྲགས་པ་ལྟར་ཁྱིམ་པའམ་འགྲོ་བ་གཞན་ལ་ཉེས་པ་མེད་པ་དེ། ཐམས་ཅད་མཁྱེན་པའི་སྲས་སུ་ཁས་བླངས་པ་རྣམས་ལ། སངས་རྒྱས་བཅོམ་ལྡན་འདས་ཀྱིས་གནོད་པ་ཆེན་པོས་རྗེས་སུ་འབྲང་བ་ལ་ཁྱད་པར་དུ་གནོད་པ་མཛད་པའི་ཕྱིར། སྟོན་པར་མི་འོས་པའི་ཕྱིར་དང་། ངའི་ཞལ་ལ་མ་ཉན་ན་ཁྱེད་ལ་ང་གནོད་པ་སྒྲུབ་པ་ཡིན་ཏེ། ཞེས་པས་ཞེ་འདོད་ཆེན་པོ་མངའ་བའི་ཕྱིར་དང་། ཕྱྭ་དང་དབང་ཕྱུག་བྱེད་པ་པོ་ཡིན་ཏེ་ཞེས་པས་ལྟ་བ་ལས་མ་འདས་པའི་ཕྱིར་དང་། ཤེས་བྱའི་བབས་བདེན་པ་རྣམ་བཞིར་མི་གནས། ཆོས་ཀྱི་འཁོར་ལོ་ཐམས་ཅད་མཁྱེན་པའི་གསུང་མ་ཡིན་པར་འགྱུར་བའི་སྐྱོན་དང་། སངས་རྒྱས་ཐམས་ཅད་ཀྱི་སེམས་བསྐྱེད་པ་དང་། སྤྱོད་པ་སྤྱད་པ་སངས་རྒྱས་པ་དོན་མེད་དུ་འགྱུར་བ་དང་། སྟོན་པས་གསུངས་པའི་བསླབ་པ་གསུམ་ལ་མ་བསླབས་པར་གྲོལ་བར་འགྱུར་བ་དང་། གནས་སྐབས་དང་མཐར་ཐུག་གི་ཡོན་ཏན་ཉོན་མོངས་པའི་ལས་ལས་འབྱུང་བའི་ཕྱིར་ཏེ། སྐས་ཀྱི་ཐེམ་པ་ལྟར་བསླབ་པ་འཆའ་བ་ནི་གཉེན་པོ་དང་སྦྱོར་བ་ཐམས་ཅད་མཁྱེན་པའི་ཆོས་ཏེ། བསྒྲུབ་པར་མ་ནུས་པ་ལ་མིང་གི་ལྟུང་མེད་དུ་བཏགས་པ་ཡིན་གྱི། ལྟུང་བ་གཏན་མེད་པ་ནི་ཐམས་ཅད་མཁྱེན་པའི་ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་སྟོབས་བཅུ་དང་ལྡན་པ་ཁོ་ནའོ། ། དེ་ལ་རྗེ་རིན་པོ་ཆེ་ཐམས་ཅད་མཁྱེན་པ་དངོས་ལགས་པས། ཐེ་ཚོམ་གཅོད་པའི་ཆོས་ཟབ་མོ་ཞིག་ཚོགས་སུ་གནང་བར་ཞུ་ཞེས་ཞུས་པ་ལས། དགེ་བའི་བཤེས་གཉེན་པས་བླ་མ་ལ་ཡང་དག་པར་རྫོགས་པའི་སངས་རྒྱས་སུ་བལྟ་ཞིང་བརྗོད་པར་བཅོམ་ལྡན་འདས་ཀྱིས་གསུངས་པ་དང་། རྒྱུད་བྱིན་གྱིས་རློབ་པར་བྱེད་པའི་བླ་མ་ལ་སངས་རྒྱས་ཀྱི་འདུ་ཤེས་སྐྱེས་ན་དུས་མཐའ་བསྟེན་པས་བརྗོད་མིན་ལྷན་ཅིག་སྐྱེས་པའི་ཡེ་ཤེས་རྒྱུད་ལ་སྐྱེ་བར་གསུངས་པ་དང་། རྒོལ་བ་ཤིན་ཏུ་གནད་པ་ཚིག་འཇམ་པོ་དང་ཞེ་ས་དང་བཅས་པས་ཞུ་བ་སྐྱེས་བུ་དམ་པ་ཡ་རབས་གོང་མ་རྣམས་ཀྱིས་མཛད་པ་ཡིན་པས་སྤངས་པ་ཕུན་སུམ་ཚོགས་པ་དང་། ཡེ་ཤེས་ཕུན་སུམ་ཚོགས་པས་བསྟོད་པའི་བསྟོད་པ་ནི་ལེགས་ཤིང་ཤིན་ཏུ་ཐུགས་ལ་བཏགས་མོད་ཀྱི། བདག་ལ་ཐོས་པ་དང་བསམ་པའི་ཡོན་ཏན་རླབས་པོ་ཆེ་ཡོད་པ་མ་ལགས་ཀྱང་། དམ་པའི་ཆོས་འདུལ་བའི་སྡེ་སྣོད་འདི་ཐར་པ་དང་ཐམས་ཅད་མཁྱེན་པའི་ཡེ་ཤེས་སུ་འགྲོ་བའི་གཞི་དང་ལམ་དང་འབྲས་བུར་གསུངས་ཏེ། དེ་ལྟར་ཡང་བཅོམ་ལྡན་འདས་ཀྱིས། ཚུལ་ཁྲིམས་ཀྱིས་ནི་ཞི་བ་འདོད་རྣམས་འཕགས་པར་འགྱུར། ། སྟོབས་བཅུའི་སྤྱོད་ཡུལ་གནས་ཤིང་ཚུལ་ཁྲིམས་ཉམས་པ་མེད། ། ཅེས་གསུངས་པ་དང་། ལུང་རྣམ་པར་འབྱེད་པ་ནས་ཀྱང་། ཉོན་མོངས་པ་འདོད་ཆགས་དང་བྲལ་བས་སེམས་དང་ཤེས་རབ་རྣམ་པར་གྲོལ་བར་གསུངས་པ་དང་། སྔགས་དང་མཚན་ཉིད་རྒྱལ་བའི་གསུང་རབ་ཐམས་ཅད་དུ། གདོད་མཐའ་བར་གསུམ་ཐམས་ཅད་དུ། ཚུལ་ཁྲིམས་ཀྱིས་ལམ་བགྲོད་པར་གསུངས་པ་དང་། བདག་གི་བླ་མ་དམ་པས་དེ་ལྟར་བཞེད་པ་ལགས་པ་ལ། དུས་དེང་སང་རབ་ཏུ་བྱུང་བ་ཁ་ཅིག་ཚངས་པར་སྤྱོད་པ་ནི་ལེགས་པར་སྤྱོད། ཚུལ་ཁྲིམས་རིན་པོ་ཆེ་ལ་ནི་གཅེས་སྤྲས་སུ་མཛད། སྲོག་ལ་བབ་ཀྱང་སྡོམ་པ་ནི་མི་གཏོང་བའི་རང་བཞིན་ཅན་དུ་གྱུར་པས། རང་ཉིད་ནོར་བུ་རིན་པོ་ཆེ་དབང་གི་རྒྱལ་པོ་ལྟ་བུ་ཐམས་ཅད་མཁྱེན་པའི་སྟོབས་བཅུ་དང་ལྡན་པའི་ཡོན་ཏན་མན་ཆད་ཐོབ་པར་འགྱུར་བ་ལ། རང་ཉིད་ཐེ་ཚོམ་དང་སོམ་ཉིར་གྱུར་ཅིང་། ཉོན་མོངས་པའི་དྲ་བར་ཆུད་པས། སྔགས་དང་ཐེག་པ་ཆེན་པོ་ལ་སྙད་བཏགས་ནས། ཤ་དང་ཆང་བུད་མེད་དང་། ཉེས་པ་ཐམས་ཅད་ལ་སྤྱོད་པར་འགྱུར་བ་རང་ཉིད་ཀྱི་རིགས་ལས་བྱུང་ན་སྟོན་པའི